Stasjonær+fase


 * Stasjonærfase er en av to faser som utgjør et __kromatografisk system__. ** **Denne fasen står stille i forhold til __mobilfasen__ og kan være fast materiale, væske eller gel.**

Kromatografi benyttes til å separere ulike komponenter i en prøve. Dette er mulig ved at prøvekomponentene fordeler seg mellom stasjonær- og mobilfase. Hvordan stoffene fordeler mellom fasene uttrykkes ved fordelingskoeffisienten K; 

Stasjonærfasens formål er å holde igjen de ulike komponentene i prøven når den mobile fasen forflyttes over. De komponentene i en prøve som har større affinitet til den stasjonære fasen vil bruke lenger tid på å vandre gjennom instrumentet enn komponenter som har lavere affinitet . Stasjonærfasens evne til å holde på komponentene (affinitet) avhenger av komponentenes, mobilfasens og stasjonærfasens egenskaper, i tillegg til temperatur. Basert på dette prinsippet separeres komponentene og et signal kan måles basert på tiden komponenten bruker på å komme gjennom den stasjonære fasen. Det finnes to hovedmetoder for kromatografi:


 * Plankromatografi
 * Kolonnekromatografi


 * Plankromatografi: **


 * Tynnsjiktskromatografi (TLC): Stasjonærfasen er ofte en silica gel som ligger som et tynt sjikt på et fast materiale som kan være av glass, plastikk eller aluminium.
 * Papirkromatografi: Stasjonærfasen er et lag av vann eller et polart løsemiddel som kler papirfibrene.


 * Kolonnekromatografi: **


 * Væske- og gasskromatografi: Stasjonærfasen kler den indre overflaten av kolonnen som vist i figur 1. Hva selve stasjonærfasen er bygd opp av varierer.
 * Gelkromatografi: Stasjonærfasen er gelkuler "pakket" i kolonnen.

Hvor lang tid de ulike komponentene bruker gjennom kolonnen kalles retensjonstid.



**Kilder:** 1. Burtis C.A., Ashwood E.R. & Bruns D.E., 2008, //Tietz, Fundamentals of clinical chemistry//, sixth edition, W.B. Saunders Company,  USA (side 112- 113).

2. Skoog, West, Holler, Crouch, 2004, //Fundamentals of Analytical Chemistry//, 8. ed., Thomson, ISBN 0-03-035523-0, Canada (side 924).